Getting Older

"Getting Older" (בעברית: "מתבגרת") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever.

== רקע ופרסום ==
השיר נכתב על ידי אייליש, יחד עם אחיה, פיניאס או'קונל, שגם הפיק את השיר.<ref name=":1"></ref> "Getting Older" היא הרצועה הפותחת מתוך אלבומה השני של אייליש, Happier Than Ever.<ref name="spotify"/> לפני צאת האלבום, נחשפו חלק ממילולת השיר בשער של אייליש בגיליון יולי 2021 של מגזין רולינג סטון.<ref name="rollingstone1"></ref>

ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-117 מיליון השמעות.<ref name="spotify"></ref>

== הרכב וכתיבה ==
על כתיבת השיר אמרה אייליש: "זה היה קשה לכתוב, כי זה שיר מאוד חושפני שמדבר על דברים שרק באותו זמן הרגשתי שהבנתי על עצמי, הרגשתי חוסר ביטחון, ורציתי לדבר עליהם".<ref></ref> בריאיון לרולינג סטון, אמרה אייליש כי "הייתי צריכה לקחת הפסקה באמצע הכתיבה, ורציתי לבכות, כי זה היה כל כך חושפני. וזוהי רק האמת".<ref name="rollingstone1" />

ג'ייסון פריידמן ממגזין "Paste" כתב על השיר: "'Getting Older' מכין את הבמה לנוף הקולי של האלבום במהירות: ביטים מינימליסטיים עם אינסטרומנטליים דלילים ומבוססי אקורדים, שלעיתים קרובות משמשים כפלטפורמה שבה בילי יכולה לנצל את קולה הבלתי ניתן לחיקוי לצד מילים מלאות דמיון, מקסימות ולעיתים קרובות תקיפות".<ref name="paste"></ref> פריידמן התייחס גם לתוכנו הלירי של השיר: "השיר נאבק עם המורכבות - טוב, רע ומפחיד - שמתעוררות לאחר שמשיגים רמה מסוימת של תהילה. היא שרה על כך ש-, עם ציור תמונת נפשיות של (בעברית: זרים מטורפים), תוך הבנה רשמית של המצב והערכה כלפיו.<ref name="paste"/>

באתר "AllMusic" נכתב על השיר כי הוא "חושף את הלחץ העצום והסכנות הנלוות של אור הזרקורים, ומציב את התובנה והאופטימיות המדודה של אייליש לצד דופק אלקטרוני עדין".<ref name="AllMusic"></ref>

== ביקורות ==
ה[[זמרת הבריטית לילי אלן, ששירה, "No Shame", הושווה לשיר.]]
השיר זכה לביקורות חיוביות ולשבחים רבים מצד המבקרים. במגזין "Clash" נכתב כי בשיר, "בילי עוברת במודע לעצמה שמעבר למעמד נערת-הפלא שלה. בשיר היא נשמעת בוגרת, חכמה ומנוסה יותר. כדאי להזכיר לעצמנו שהיא עדיין רק בת 19, אפילו לא מבוגרת מספיק כדי להגיש אלכוהול בבר אמריקאי".<ref name="clash"></ref> רוב שפילד ממגזין רולינג סטון טען כי השיר ממחיש בצורה טובה את התבגרותה של אייליש: "'Getting Older' היא דרך מבטיחה להציג את בילי החדשה בת ה-19 .... היא מפרטת את הדרך שבה התהילה הקשתה על לחייה, הדרך לקראת שנות העשרים הקשתה על חייה, ואת הדרך בה היא נאבקת להשאיר את הדברים הללו מאחור.<ref name="rollingstone2"></ref> אלכסנדרה פולארד מהאינדפנדנט התייחסה להפקה של השיר וכתבה, "'Getting Older' הוא שיר שהקצב המבלבל שלו נשמע כמו פעימות הלב שאתה שומע כשאתה עומד להתעלף.<ref name="indepedent"></ref>

מבקרי מוזיקה רבים ציינו לחיוב את מילות השיר. כריס וילמן ממגזין וראייטי התייחס לשורות "" וכתב, "זו אחת הפעמים היחידות באלבום שבה קשה לדעת אם אייליש צוחקת או כנה".<ref name="variety"></ref> אלכס מקלוי מהעיתון המקוון The A.V. Club ציטט את השורה , והסביר, "השורה הזו, שנמסרה בשלב מוקדם של השיר הפותח, 'Getting Older', מסמנת את תחושת הלחץ והפגיעות המורגשת לאורך האלבום, מבט על תהילה שפחות עוסקת באתגר החיים באור הזרקורים, אלא יותר בקושי ליצור אמנות כנה ורגש אותנטי, כאשר כל מה שאתה עושה נבדק בזכוכית מגדלת תרבותית.<ref name="avclub"></ref> ג'ון מרפי מהמגזין הלונדוני "musicOMH" התייחס לשורה וכתב, "זה אולי נשמע מגוחך שילדה בת 19 יכולה לשיר שורה כזו, אבל היא מכניסה לשורה רוח כזו עייפה מהעולם, שאתה מאמין לזה מיד".<ref name="musicOMH"></ref>

האריסון ברוקלהרסט מ-The Tab דירג את השיר במקום ה-23 מתוך 47 שיריה של אייליש, וכתב כי זו "רצועת ההיכרות המושלמת של האלבום". ברוקלהרסט הוסיף והשוואה את האווירה הכללית של השיר, לשירה של לילי אלן, No Shame.<ref name="Thetab"/> ב-MTV אוסטרליה דורג השיר במקום ה-28 מתוך שיריה של אייליש, ונכתב כי הוא "זורק את האפלוליות של אייליש אל האור".<ref name="mtvau"/>

מרי סירוקי ממגזין "Consequence" ציינה את הרצועה כאחד משלושת השירים הבולטים ביותר באלבום, לצד הסינגל "Happier Than Ever" והרצועה הסוגרת את האלבום, "Male Fantasy", וכן טענה כי היא מעניקה טוויסט "כבד" לאלבום.<ref name="Consequence"></ref> סימון ק. מ-"Sputnikmusic" הסביר כי הוא מוכיח את היות שם האלבום, Happier Than Ever, אירוני, שכן בשיר, "אייליש מקוננת על כך שהיא מנסה להיות חיובית בתקופה שבה היא מוצאת את עצמה במצוקה של בגרות".<ref name="Sputnikmusic"></ref> בכתבה לאתר וואלה, ניתנה התייחסות לקולה של אייליש, ונכתב: "ב-'Getting Older', אייליש שרה כמעט בלחישה. כשמגבירים את הווליום כדי להבין אותה יותר טוב, היא דווקא נבלעת יותר בבאסים ובמוזיקה - וכדי לשמוע אותה צלול צריך דווקא להנמיך". בנוסף, נכתב כי "השיר מכניס את המאזין באפלוליות שלו ישר לתוך עומק היצירה".<ref name="walla"/>

=== דירוגים ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|MTV אוסטרליה
|כל 50 שיריה של בילי אייליש, מדורגים
|27
|<ref name="mtvau"></ref>
|-
|The Tab
|דירוג כל 48 שיריה של בילי אייליש, מהגרוע עד הטוב ביותר
|23
|<ref name="Thetab"></ref>
|-
|בילבורד
|16 השירים באלבום Happier Than Ever, מדורגים
|5
|<ref name="bbrank"></ref>
|}

== הופעות ==
ב-5 באוגוסט 2021, ביצעה אייליש את השיר בהופעה חיה, בלייב לאנג' של BBC רדיו 1.

== קרדיטים וצוות ==
הקרדיטים שלהלן לקוחים מטיידל.<ref name=":tidal"></ref>
* בילי אייליש – שירה, כתיבה, הלחנה, הפקה קולית
* פיניאס או'קונל – כתיבה, הפקה, הלחנה, בס, הנדסת תופים, פסנתר, סינתיסייזר, הפקה קולית
* דייוויד קוץ' – הנדסת מאסטרינג
* רוב קינלסקי – הנדסת מיקס

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|30 ביולי 2021
|הזרמת מוזיקה • הורדה דיגיטלית
|דארק-רום • אינטרסקופ
|<ref></ref>
|-
|}

== הערות שוליים ==

קטגוריה:שירי 2021
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל